stanford-oval/wikipedia huggingface dataset:
הנרי הרביעי, חלק ראשון
תמצית העלילה

המחזה נפתח בחילוקי דעות בין המלך הנרי לקציניו בראשות הנרי פרסי הוטספור, שמבקש לפדות את מורטימר, גיסו, מידי שוביו הוולשים. עקב היחס לו הם זוכים מצד המלך, מחליטים הקצינים לקשור קשר נגדו יחד עם גלינדור, מנהיג הוולשים ודאגלס, מנהיג הסקוטים ולפתוח במרד.
בינתיים עסוק הנסיך האל בהוללות עם חבריו, בין היתר הוא מצטרף לתעלול בו הם מתחפשים לשודדים ושודדים כביכול את חברם המבוגר וראש חבורתם פלסטף, רק על מנת לראותו מספר עלילות-שקר אודות מאבקו ההירואי כביכול בשודדים לאחר מכן. הנסיך האל מציג דמות דו-ערכית, הוא נהנה בקרב חבריו, אך גם לועג להם בשנינות; משתתף בהלצותיהם, אך זוכר תמיד את מוצאו הרם ורומז על כך לקהל. כבר בשלב מוקדם ברור לו ולקהל שימיו כהולל קרובים לקיצם.
המרד של מורטימר ופרסי מספק לנסיך הזדמנות לחזור לחצר המלוכה, להשלים עם אביו ולקבל פיקוד בקרב המכריע עם המורדים, הקרב ובא. הנסיך האל מורה לפלסטף לגייס את חבריהם לגדוד חיל רגלים שיילחם לצידו בקרב שרוסברי.
על אף שכוחות המלך עולים במספרם על כוחות המורדים, מוביל הוטספור מתקפה אמיצה ונואשת. בשיאו של הקרב נפגשים שני ה"הנרי'ם שלא יכולים לחלוק ארץ אחת" - הנרי פרסי "הוטספור" והנסיך האל, בקרב בין-אישי לחיים ולמוות. האל נלחם בעוז, ובניצחונו על יריבו הופכת תדמיתו באחת מנער מסבאות ללוחם עז ויורש-עצר ראוי. בד-בבד מתגלה התנהגות לא ראויה של פלסטף בקרב. הוא גונב את כספם של חיילים הנוטים למות, בו הוא מבטיח לדאוג להם לקבורה ראויה אך נוטל אותו לעצמו ואף מגלה פחדנות בקרב מול הסקוטים ומדמה את עצמו להרוג. כאשר הוא "מתעורר" ממותו ומוצא את עצמו לבדו בשדה הקרב עם גופת הוטספור, הוא דוקר את הגופה ומציג את הריגתו של הוטספור כהשגו האישי. האל, שיודע את האמת, נוזף בפלסטף אך חונן אותו והלה מבטיח להתנהל מעתה והאה באופן הולם לאיש אצולה.
מותו של הוטספור בקרב מכבה את אש המרד. בסוף המחזה, בשדה הקרב, משחרר הנרי (החמישי) את דאגלס הסקוטי ששבה, בעוד אביו מוציא להורג את אחד מראשי המרד, תומאס פרסי, רוזן ווסטר, לשעבר אחד מחבריו הקרובים.
אולם, המלחמה עוד לא תמה. בסוף המחזה נודע כי נורת'מברלנד יחד עם ריצ'רד לה סקרופ, ארכיבישוף יורק, מורטימר ואווין גלינדור, ראש המורדים מויילס לא הניחו את נשקם והם ממשיכים לקרוא תיגר על מלכותו של הנרי הרביעי. סוף לא-סגור זה מהווה את נקודת הפתיחה למחזה הבא, הנרי הרביעי, חלק שני.
תמות

הניגוד בין שני הצעירים, הנרי פרסי (הוטספור) המורד הצפוני הכריזמטי מזה לעומת הנסיך האל המתבגר בחיק חבריו משולי החברה בפונדקי לונדון מזה. שייקספיר הציג את השניים בכוונה כבני אותו גיל, אף שבמציאות היה הוטספור מבוגר מהנרי החמישי ב-23 שנה.
כמו ברבים ממחזותיו, מדגיש שייקספיר את היחסים בין אבות לבנים. הן היחס בין נורת'מברלנד להוטספור והן יחסיו של הנסיך האל עם אביו-מולידו הנרי הרביעי ועם האב החלופי שאימץ לעצמו, פלסטף.
גזרת גורל וחטא קדמון - רצח ריצ'רד השני בתא כלאו וקללתו על שלטון בית לנקסטר מלווים את המחזה כצל.
חברות ונאמנות, רוב חבריו לשעבר של הנרי הרביעי ומי שסייעו לו לעלות לכס המלוכה פונים נגדו ומורדים בו ונענשים בחומרה ובצער על ידי הנרי הרביעי. הנסיך האל מפנה עורף לחבריו פשוטי העם.
התבגרותו של הנסיך האל ובנייתו כדמות שייקספירית עגולה וכמלך הנרי החמישי.
עיבודים

המחזה היה תמיד פופולרי מאוד, בפרט בשל השילוב של העלילות הקומיות של פלסטף בעלילה ההיסטורית הראשית. דמותו של פלסטף במחזה זה ובהמשכיו, הנרי הרביעי, חלק שני והנרי החמישי הופיעה גם במחזהו של שייקספיר נשות וינדזור העליזות ובאופרה פלסטף מאת ורדי וכן בסרטו של אורסון ולס מ-1965 "פעמונים בחצות" (Chimes at Midnight), המשלב את שני מחזות הנרי הרביעי לאחד (יחד עם קטעים מהנרי החמישי ונשות וינדזור העליזות) ומתרכז בעיקר בדמותו של פלסטף בגילומו של ולס עצמו עם ג'ון גילגוד בתפקיד הנרי הרביעי.
המחזה עצמו שולב במספר הפקות של ה-BBC, בהן המיני-סדרה An Age of Kings מ-1960 בכיכובו של רוברט הארדי כנסיך האל ושון קונרי כהוטספור; בעונה השנייה של הפקת מחזות שייקספיר לטלוויזיה (BBC Television Shakespeare) מ-1979 עם ג'ון פינץ' כהנרי הרביעי, אנתוני קווייל כפלסטף וטים פיגוט-סמית כהוטספור; סרט הטלוויזיה "הנרי הרביעי" מ-1995, משלב את שני החלקים לאחד עם רונלד פיקאפ כהנרי הרביעי, דייוויד קלדר כפלסטף, ג'ונתן פירת' כנסיך האל ורופוס סוול כהוטספור ובמסגרת הסדרה הכתר החלול מ-2012 עם ג'רמי איירונס כהנרי הרביעי, טום הידלסטון כנסיך האל, סיימון ראסל ביל כפלסטף וג'ו ארמסטרונג כהוטספור.
בסרט הנרי החמישי מ-1989 בבימויו וכיכובו של קנת בראנה, משולבים קטעים מהמחזה כפלאשבקים, עם רובי קולטריין כפלסטף.
סרטו של גאס ואן סנט, איידהו שלי מ-1991 מבוסס בחלקו על המחזה, עם קיאנו ריבס בדמות המבססת על הנסיך האל.
ראו גם

מיקרוקוסמוס (פילוסופיה)
לקריאה נוספת

אמיל פוירשטין, "הנרי הרביעי", וויליאם שקספיר: חייו ויצירותיו, תל אביב: אודים, תשי"ט 1959, עמ' 192–193
אליס שלוי, "דיונים בבעיית המלכות: ג. 'הנרי הרביעי'", שקספיר - עולמו ויצירתו, תל אביב: הוצאת הקיבוץ המאוחד, מהדורה 2 מורחבת, תשמ"ה 1985, עמ' 96–108
הערות שוליים

↑  "עידן המלכים" באתר Screenonline
↑  המחזה בהפקת מחזות שייקספיר לטלוויזיה של ה-BBC באתר Screenonline
↑  הסרט באתר Screenonline
| מחזותיו של ויליאם שייקספיר |
| --- | --- | --- |
| טרגדיות | טיטוס אנדרוניקוס • רומיאו ויוליה • יוליוס קיסר • המלט • מקבת' • אותלו • המלך ליר • אנטוניוס וקלאופטרה • קוריולנוס • טימון איש אתונה |  |
| קומדיות | קומדיה של טעויות • אילוף הסוררת • עמל אהבה לשווא • חלום ליל קיץ • הסוחר מוונציה • מהומה רבה על לא דבר • כטוב בעיניכם • הלילה השנים עשר • נשות וינדזור העליזות • טרוילוס וקרסידה • סוף טוב הכול טוב • מידה כנגד מידה |  |
| רומנסות | פריקלס • סימבלין • אגדת חורף • הסערה |  |
| מחזות היסטוריים | • המלך ג'ון • ריצ'רד השני • הנרי הרביעי, חלק ראשון • הנרי הרביעי, חלק שני • הנרי החמישי • הנרי השישי, חלק ראשון • הנרי השישי, חלק שני • הנרי השישי, חלק שלישי • ריצ'רד השלישי • הנרי השמיני |  |
| בכל קבוצה מסודרים המחזות לפי סדר כתיבתם המקובל (פרט למחזות ההיסטוריים המסודרים לפי סדר התרחשות כרונולוגי) | בכל קבוצה מסודרים המחזות לפי סדר כתיבתם המקובל (פרט למחזות ההיסטוריים המסודרים לפי סדר התרחשות כרונולוגי) |  |
| פרס טוני לחידוש הטוב ביותר למחזה |
| --- | --- | --- |
| 1994–1999 | מפקח מתקשר (1994) ‏•‏‏ היורשת (1995) ‏•‏‏ איזון עדין (1996) ‏•‏‏ בית בובות (1997) ‏•‏‏ מראה מעל הגשר (1998) ‏•‏‏ מותו של סוכן (1999) |  |
| 2000–2009 | הדבר האמיתי (2000) ‏•‏‏ קן הקוקייה (2001) ‏•‏‏ חיים פרטיים (2002) ‏•‏‏ מסע ארוך אל תוך הלילה (2003) ‏•‏‏ הנרי הרביעי (שילוב של חלק 1 וחלק 2) (2004) ‏•‏‏ גלנגרי גלן רוס (2005) ‏•‏‏ התעורר ותשיר! (2006) ‏•‏‏ סוף המסע (2007) ‏•‏‏ בואינג בואינג (2008) ‏•‏‏ הכיבושים הנורמנים (2009) |  |
| 2010–2019 | גדרות (2010) ‏•‏‏ הלב הרגיל (2011) ‏•‏‏ מותו של סוכן (2012) ‏•‏‏ מי מפחד מווירג'יניה וולף? (2013) ‏•‏‏ צימוק בשמש (2014) ‏•‏‏ גג שקוף (2015) ‏•‏‏ מראה מעל הגשר (2016) ‏•‏‏ ג'יטני (2017) ‏•‏‏ מלאכים באמריקה (2018) ‏•‏‏ הנערים בחבורה (2019) |  |
| 2021–הווה | סיפורו של חייל (2021) ‏•‏‏ Take Me Out ‏(2022) ‏•‏‏ טופדוג/אנדרדוג (2023) ‏•‏‏ Appropriate ‏(2024) |  |
| --- | --- |
בקרת זהויות :  NLI: 987007602034205171  GND: 4690767-1  LCCN: n82035361  MusicBrainz work: 8f85b35b-9a5b-454f-8e7c-e77626d70503  VIAF: 313847898   WorldCat (עם VIAF): 313847898 
ג'ון פלסטף, הנסיך האל (הנסיך האל) וחבורתם. ציור משנת 1829
הרכבת התחתית של ריו דה ז'ניירו

| --- | --- |


 מידע כללי
 מדינה:  ברזיל
 עיר:  ריו דה ז'ניירו
 מפעיל:  Concessão Metroviária do Rio de Janeiro S.A
 מידע על ההקמה
 פתיחת המערכת:  1979
 מידע על המערכת
 אורך המערכת:  625 205 קילומטרים
 רוחב המסילה:  1600 מ"מ 
 מספר נוסעים בשנה:  244,700,000 (נכון ל־2017) 
 מספר התחנות:  41
 www.metrorio.com.br
 תרשים המערכת
  
 
הרכבת התחתית של ריו דה ז'ניירו (בפורטוגזית: MetrôRio), היא רשת תחבורה מהירה המשרתת את העיר ריו דה ז'ניירו שבברזיל.
הקו נחנך ב-5 במרץ 1979, והורכב מחמש תחנות הפועלות בקו אחד. המערכת מכסה כיום סך של 58 קילומטרים, משרתת 41 תחנות, ומחולקת לשלושה קווים. לרכבת יש את נפח הנוסעים השני בגודלו מבין מערכות המטרו בברזיל, אחרי הרכבת התחתית של סאו פאולו.
היסטוריה

ריו דה ז'ניירו היא העיר השנייה בגודלה בברזיל ואטרקציית התיירות הפופולרית ביותר במדינה. לאחר 1950 גדל באופן דרמטי מספר כלי הרכב המנועיים בכבישים. ריו דה ז'ניירו שוכנת באזור הררי, בין ההרים והאוקיינוס האטלנטי. הנוף של העיר הוא מאוד לא אחיד, מה שהופך את הנסיעה ברכב או באוטובוס למשימה שלוקחת זמן רב ברחובות הצרים. בתחילת שנות ה-60, פקקי תנועה, זיהום וערפיח הפכו לבעיה רצינית בעיר. כדי להתגבר על הבעיות הללו, החליטו רשויות התחבורה המקומיות לבנות את הרכבת התחתית.
ב-14 בדצמבר 1968 הוקמה חברת המטרו של ריו דה ז'ניירו. ב-23 ביוני 1970 החלו עבודות הבנייה. מ-1971 עד 1974, עקב מחסור במשאבים, הופסקו עבודות הבנייה והתחדשו רק שנה לאחר מכן. המטרו של ריו דה ז'ניירו החל לפעול במרץ 1979, כאשר בתחילה היו רק חמש תחנות.
הנרי הרביעי, חלק שני

| --- | --- |

 מידע כללי
 מאת:  ויליאם שייקספיר 
 שפת המקור:  אנגלית 
 סוגה:  מחזה 
 הוצאה
 תאריך הוצאה:  1598 
 סדרה
 ספר קודם:  הנרי הרביעי, חלק ראשון 
 
הדף הראשון של המחזה, מהדורת הפוליו הראשונה, 1623
פלסטף והנרי החמישי, המתנכר לו
הנרי הרביעי, חלק שני (באנגלית: Henry IV, Part 2; מסומן בקיצור 2H4) הוא מחזה מאת ויליאם שייקספיר. המחזה השלישי ברביעיית מחזות ה"הנריאנה" הכוללת בנוסף את המחזות ריצ'רד השני, הנרי הרביעי, חלק ראשון והנרי החמישי. המחזה נכתב בין 1597 לבין 1599. ב-1600 ראה המחזה אור במהדורת קוורטו. המקורות ההיסטוריים למחזה הם הכרוניקות של רפאל הולינסהד (המהדורה משנת 1587) ו-The Union of the Two Noble and Illustrate Families of Lancastre and Yorke מאת אדוארד הול. על אף שמו, ועל אף העובדה שהשתלשלות האירועים בהם הוא עוסק מתחילה לפני התחלתו ומסתיימת לאחר סופו - המחזה הוא יצירה שלמה ועצמאית. המחזה ממשיך אמנם את העלילה ההיסטורית מסיומו של החלק הראשון ב-1403 ועד למותו של הנרי הרביעי עשר שנים לאחר מכן, אך הוא בעיקר מרחיב את החלקים הפופולריים העוסקים בדמויותיהם של ג'ון פלסטף, פיסטול, ברדולף, דול טירשיט והשופט שלו.
הדמויות

המלך וחצרו
הנרי הרביעי, מלך אנגליה
הנסיך האל, בנו, לימים הנרי החמישי, מלך אנגליה
תומאס מלנקסטר, דוכס קלרנס, בנו השני של המלך
ג'ון מלנקסטר, דוכס בדפורד, בנו השלישי של המלך
המפרי, דוכס גלוסטר, בנו הרביעי של המלך
רוזן ווריק
רוזן סארי
וסטמורלנד - ראלף נוויל, הרוזן השני מווסטמורלנד
ארקור
סר ג'ון בלאנט
משרת
גאוור - שליח
השופט העליון
שמש כנסייה
שני סייסים
חבורת רחוב איסטצ'יפ, באיסט אנד של לונדון
סר ג'ון פלסטף, אביר שמן, חברו של הנסיך האל
משרתו של פלסטף
ברדולף
פיסטול
נד פוינס
פטו
גברת קוויקלי - פונדקאית בפונדק "ראש חזיר הבר"
דול טירשיט - פרוצה
פרנסיס - מוזג בפונדק
ויליאם - מוזג בפונדק
מורדים
ריצ'רד לה סקרופ, ארכיבישוף יורק
לורד ברדולף
לורד הנרי הייסטינגס
סר ג'ון קולוויל
נורת'מברלנד, הנרי פרסי, הרוזן הראשון מנורת'מברלנד
ליידי נורת'מברלנד, אשתו
קייט, ליידי פרסי, אלמנתו של הוטספור ואחותו של מורטימר
טרוורס, משרתו של נורת'מברלנד
מורטון - שליח
מגויסים
ראלף מולדי
סיימון שדו
תומאס וורט
פרנסיס פיבל
פטר בולקלף
אחרים
שמועה
אפילוג
רוברט שלו, שופט
סיילנס, שופט כפרי
דיווי, משרתו של שלו
סנייר, סמל
פאנג, בסמל
שליחים, מוזיקאים, חיילים ואנשי חצר
רקע

אירועי המחזה מתרחשים לאחר תום המחזה הקודם, הנרי הרביעי, חלק ראשון: המרד שיזם הנרי פרסי (הוטספור) שקע לאחר מותו בקרב, אך אש המרד לא שככה והוא חודש על ידי נורת'מברלנד יחד עם ריצ'רד לה סקרופ, ארכיבישוף יורק, מורטימר ואווין גלינדור, ראש המורדים מויילס. במישור הלא-היסטורי מתמקד המחזה בסיפוריהם של פלסטף המזדקן ושל הנסיך האל, המתבגר ומתקדם לקראת הפיכתו למלך הנרי החמישי, סיפורים המצטלבים רק לשני רגעים קלים. בניגוד לחלק הראשון טון העלילות העממיות פחות קומי ויותר אלגי.
תמצית העלילה

המחזה נפתח עם ג'ון פלסטף ועם דמות חדשה - משרת שהעניק לו הנסיך האל. למרות הבטחתו בסוף החלק הראשון לחזור למוטב, הוא עדיין הולל העוסק בפשעים קטנים. פלסטף מתרברב בבריאותו, אף שהוא מודע לכל חולייו והולך לחפש לו פרוצה. כאשר מגיע השופט העליון לחפש אותו על מנת לחקרו בהקשר לשוד, הוא מתחזה לאחר. פלסטף נמצא בבית בושת, בחיקה של דול טירשיט, השואלת אותו ביחס ליחסיו המתקררים על הנסיך האל שהפנה לו עורף. כאשר מגיעות הידיעות על פרוץ מרד נוסף במלך, מתגייסים פלסטף וחבורתו שנית לחיל המלך ופלסטף יוצא אל הכפר לחבר ילדותו השופט שלו, על מנת לגייס מגויסים נוספים.
במקביל ובדומה לדמותו בחלק הראשון, הנסיך האל מתחיל כחבר לחבורות הרחוב של לונדון, ולא נראה כמתאים למלוכה. המרד השני אינו מוכרע בקרב אלא באמצעים של מניפולציה פוליטית על ידי ג'ון מלנקסטר, דוכס בדפורד, אחיו של האל. לאחר מכן שוקע הנרי הרביעי בחוליו. על ערש דווי נפרד ממנו הנסיך האל ונוטל את כתרו, כאשר הנרי מתעורר לפתע ומבחין בכך, השניים מתפייסים והנסיך האל, כעת הנרי החמישי, נמצא עם אביו עד מותו.
בתמונה האחרונה במחזה מגיע פלסטף, יחד עם פיסטול, ללונדון, לאחר ששמע שהנרי הוכתר למלך. להפתעתו, המלך הצעיר, שהיה לו כבן, מתנער ממנו כליל ומכל חברי נעוריו ואף מצווה לייבש את ביצת הפשע של מזרח לונדון ולאסור את ההוללים:
הנרי			(לפלסטאף):

			לֹא מַכִּיר אוֹתְךָ, זָקֵן. פֹּל, תִּתְפַּלֵּל.

			שֵׂיבָה לֹא מַתְאִימָה לְלֵץ בַּדְחָן.

			שָׁנִים חָלַמְתִּי עַל אָדָם כָּזֶה,

			כֻּלּוֹ תָּפוּחַ, שָׂב, שְׂבַע תּוֹעֵבוֹת.

			אֲבָל הֵקַּצְתִּי, בָּז לַחֲלוֹמִי.

			לֵךְ תִּתְכַּוֵּץ, תַּשְׁמִין אֶת נִמּוּסֶיךָ.

			תַּפְסִיק לִזְלֹל. הַקֶּבֶר פִּי שָׁלשׁ

			פּוֹעֵר לֹעוֹ לְךָ מִלְכָל אָדָם.

			אַל תַּעֲנֶה לִי בִּבְדִיחָה נוֹאֶלֶת.

			אַל תְּדַמֶּה שֶׁאֲנִי מִי שֶׁהָיִיתִי,

			הָאֵל יוֹדֵעַ, הָעוֹלָם יֵדַע:

			פָּנִיתִי עֹרֶף לָאֲנִי שֶׁל אָז.

			כָּךְ גַּם אֶטּשׁ אֶת חֲבֵרַי מֵאָז.

			כְּשֶׁתִּשְׁמַע שֶׁשַּׁבְתִּי לְסוּרִי,

			תִּפְנֶה אֵלַי, וְגַם תִּהְיֶה כְּמוֹ פַּעַם

			מַנְחֶה וְגַם יוֹזֵם תַּעֲלוּלַי.

			עַד אָז אַגְלֶה אוֹתְךָ, גָּלוּת אוֹ מָוֶת,

			כְּמוֹ כָּל הַמּוֹלִיכִים אוֹתִי שׁוֹלָל,

			לְהִתְרַחֵק מִמֶּנִי תַּ"ק פַּרְסָה.

			קִצְבַת מִחְיָה צְנוּעָה אֶקְצֹב לְךָ,

			פֶּן הַדַּלּוּת תַּפְנֶה אוֹתְךָ לְרֹעַ.			

			וְאִם נִשְׁמַע כִּי בִּתְשׁוּבָה חָזַרְתָּ,

			נִשְׁקֹל כְּעֶרְכְּךָ וּמַעֲשֶׂיךָ

			לָשׁוּב וּלְקַדֵּם אוֹתְךָ.
האפילוג

האפילוג בסוף המחזה מבטיח את המשך עלילותיהם של "הנסיך האל" ופלסטף במחזה הנרי החמישי, יחד עם דמויות חדשות שיוצגו ובהן קתרין מוולואה, בת מלך צרפת. למען האמת, פלסטף איננו מופיע כדמות על הבמה ב"הנרי החמישי", אף כי מותו מוזכר. דמות עממית אחרת המופיעה בהנרי החמישי במקומו היא דמותו של פיסטול, המופיעה גם במחזה נשות וינדזור העליזות.
תמות

כמו ברבים ממחזותיו, מדגיש שייקספיר את היחסים בין אבות לבנים; בפרט יחסיו של הנסיך האל עם אביו-מולידו הנרי הרביעי ועם האב החלופי שאימץ לעצמו, פלסטף, אליו הוא מתנכר.
הזדקנות, שקיעה ומוות (בפרט של דמויות האב של הנסיך האל), הזדקנותו של פלסטף במחזה מקבילה למחלתו, הזדקנותו ומותו של הנרי הרביעי.
התבגרותו של הנסיך האל ובנייתו כדמות שייקספירית עגולה וכמלך הנרי החמישי.
חברות ונאמנות, רוב חבריו לשעבר של הנרי הרביעי ומי שסייעו לו לעלות לכס המלוכה פונים נגדו ומורדים בו ונענשים בחומרה ובצער על ידי הנרי הרביעי. הנסיך האל מפנה עורף לחבריו פשוטי העם.
ערך הכבוד, שהניע את המרד של הנרי פרסי (הוטספור) ושבו פקפק פלסטף במחזה הקודם נדון גם במחזה זה בעין ביקורתית ואף חמצמצה. החל מהפצרות כלתו ואשתו של הנרי פרסי, הרוזן הראשון מנורת'מברלנד, שימחל על כבודו ולא יגיע לקרב המורדים ועד תיאורו השוצף של הדגלן פיסטול, המגן על כבודו בנאום שיכורים נלעג.
עיבודים

התרגום הראשון הידוע של שייקספיר לעברית הוא קטע בן חמש-עשרה שורות מ"הנרי הרביעי, חלק שני" שהופיע בספרו של המשכיל שלמה לויזון "מליצת ישורון" (1816).
המחזה היה תמיד פופולרי, אך פחות מהחלק הראשון המאוזן יותר. בפרט זכו לפופולריות העלילות הקומיות של פלסטף וחבורתו, המשולבות במספר עיבודים של החלק הראשון עם אירועים מקבילים ו"רזים" יותר בחלק הראשון, על מנת לעבות אותם. דמותו של פלסטף במחזה זה, בקודמו ובמחזה הנרי החמישי הופיעה גם במחזהו של שייקספיר נשות וינדזור העליזות ובאופרה פלסטף מאת ורדי וכן בסרטו של אורסון ולס מ-1965 "פעמונים בחצות" (Chimes at Midnight), המשלב את שני מחזות הנרי הרביעי לאחד (יחד עם קטעים מהנרי החמישי ונשות וינדזור העליזות) ומתרכז בעיקר בדמותו של פלסטף בגילומו של ולס עצמו עם ג'ון גילגוד בתפקיד הנרי הרביעי.
המחזה עצמו שולב במספר הפקות של ה-BBC, בהן המיני-סדרה An Age of Kings מ-1960 בכיכובו של רוברט הארדי כנסיך האל; בעונה השנייה של הפקת מחזות שייקספיר לטלוויזיה (BBC Television Shakespeare) מ-1979 עם ג'ון פינץ' כהנרי הרביעי ואנתוני קווייל כפלסטף; סרט הטלוויזיה "הנרי הרביעי" מ-1995, משלב את שני החלקים לאחד עם רונלד פיקאפ כהנרי הרביעי, דייוויד קלדר כפלסטף וג'ונתן פירת' כנסיך האל ובמסגרת הסדרה הכתר החלול מ-2012 עם ג'רמי איירונס כהנרי הרביעי, טום הידלסטון כנסיך האל וסיימון ראסל ביל כפלסטף.
לקריאה נוספת

אמיל פוירשטין, "הנרי הרביעי", וויליאם שקספיר: חייו ויצירותיו, תל אביב: אודים, תשי"ט 1959, עמ' 192–193
אליס שלוי, "דיונים בבעיית המלכות: ג. 'הנרי הרביעי'", שקספיר - עולמו ויצירתו, תל אביב: הוצאת הקיבוץ המאוחד, מהדורה 2 מורחבת, תשמ"ה 1985, עמ' 96–108
הערות שוליים

↑  "עידן המלכים" באתר Screenonline
↑  המחזה בהפקת מחזות שייקספיר לטלוויזיה של ה-BBC באתר Screenonline
↑  הסרט באתר Screenonline
| מחזותיו של ויליאם שייקספיר |
| --- | --- | --- |
| טרגדיות | טיטוס אנדרוניקוס • רומיאו ויוליה • יוליוס קיסר • המלט • מקבת' • אותלו • המלך ליר • אנטוניוס וקלאופטרה • קוריולנוס • טימון איש אתונה |  |
| קומדיות | קומדיה של טעויות • אילוף הסוררת • עמל אהבה לשווא • חלום ליל קיץ • הסוחר מוונציה • מהומה רבה על לא דבר • כטוב בעיניכם • הלילה השנים עשר • נשות וינדזור העליזות • טרוילוס וקרסידה • סוף טוב הכול טוב • מידה כנגד מידה |  |
| רומנסות | פריקלס • סימבלין • אגדת חורף • הסערה |  |
| מחזות היסטוריים | • המלך ג'ון • ריצ'רד השני • הנרי הרביעי, חלק ראשון • הנרי הרביעי, חלק שני • הנרי החמישי • הנרי השישי, חלק ראשון • הנרי השישי, חלק שני • הנרי השישי, חלק שלישי • ריצ'רד השלישי • הנרי השמיני |  |
| בכל קבוצה מסודרים המחזות לפי סדר כתיבתם המקובל (פרט למחזות ההיסטוריים המסודרים לפי סדר התרחשות כרונולוגי) | בכל קבוצה מסודרים המחזות לפי סדר כתיבתם המקובל (פרט למחזות ההיסטוריים המסודרים לפי סדר התרחשות כרונולוגי) |  |
| פרס טוני לחידוש הטוב ביותר למחזה |
| --- | --- | --- |
| 1994–1999 | מפקח מתקשר (1994) ‏•‏‏ היורשת (1995) ‏•‏‏ איזון עדין (1996) ‏•‏‏ בית בובות (1997) ‏•‏‏ מראה מעל הגשר (1998) ‏•‏‏ מותו של סוכן (1999) |  |
| 2000–2009 | הדבר האמיתי (2000) ‏•‏‏ קן הקוקייה (2001) ‏•‏‏ חיים פרטיים (2002) ‏•‏‏ מסע ארוך אל תוך הלילה (2003) ‏•‏‏ הנרי הרביעי (שילוב של חלק 1 וחלק 2) (2004) ‏•‏‏ גלנגרי גלן רוס (2005) ‏•‏‏ התעורר ותשיר! (2006) ‏•‏‏ סוף המסע (2007) ‏•‏‏ בואינג בואינג (2008) ‏•‏‏ הכיבושים הנורמנים (2009) |  |
| 2010–2019 | גדרות (2010) ‏•‏‏ הלב הרגיל (2011) ‏•‏‏ מותו של סוכן (2012) ‏•‏‏ מי מפחד מווירג'יניה וולף? (2013) ‏•‏‏ צימוק בשמש (2014) ‏•‏‏ גג שקוף (2015) ‏•‏‏ מראה מעל הגשר (2016) ‏•‏‏ ג'יטני (2017) ‏•‏‏ מלאכים באמריקה (2018) ‏•‏‏ הנערים בחבורה (2019) |  |
| 2021–הווה | סיפורו של חייל (2021) ‏•‏‏ Take Me Out ‏(2022) ‏•‏‏ טופדוג/אנדרדוג (2023) ‏•‏‏ Appropriate ‏(2024) |  |
| --- | --- |
בקרת זהויות :  NLI: 987007602034005171  GND: 4670107-2  LCCN: n85194495  MusicBrainz work: 5ad87802-40d3-4293-98ef-7ae7e9949116  NLA: 35466646  VIAF: 180263605   WorldCat (עם VIAF): 180263605 
פלסטף והשופט שלו (Justice Swallow)
מותו של הנרי הרביעי
התרגום הראשון של שייקספיר לעברית, "מליצת ישורון", מאת שלמה לויזון, 1816 – קטע מן המחזה (המונולוג של המלך המתחיל ב"!Are at this hour asleep" במקור האנגלי)
הר כרמים

| --- | --- |

הר כרמים - נוף לכיוון סוריה
 מידע כללי
 סוג הר:  הר געש
 גובה:  1,190 מטר
 מדינה:  ישראל ישראל
 מיקום:  רמת הגולן בישראל
 רכס הרים:  רמת הגולן 
 מספר הר געש:  -0300-03
 קואורדינטות:  33°13′09″N 35°46′43″E﻿ / ﻿33.2190305°N 35.7786878°E﻿ / 33.2190305; 35.7786878
  (למפת אצבע הגליל מוגדלת) הר כרמים(למפת אצבע הגליל רגילה) הר כרמים(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום הר כרמים(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום הר כרמים
 
הר כרמים הוא הר געש רדום ברמת הגולן, המתנשא לגובה של 1,190 מטרים מעל פני הים. ההר הוא חלק מקו התלים הישראלי, והוא שוכן בין ההר הצפוני ביותר בקו, הר רם לבין הר ורדה, כ-26 ק"מ צפונית מזרחית מקצרין, ו-5 ק"מ דרומית למג'דל שמס.
ווטסון (מחשב)

ווטסון
ווטסון (באנגלית: Watson) הוא מערכת מחשב מבוססת בינה מלאכותית המסוגלת להשיב על שאלות בשפה טבעית. המערכת פותחה במסגרת מיזם DeepQA של חברת IBM, בהובלת דייוויד פרוצ'י (אנ'). המערכת קרויה על שמו של מייסד החברה והמנכ"ל הראשון שלה, תומאס ווטסון.
בשנת 2011 המערכת התחרתה בשעשועון הטריוויה האמריקאי ג'פרדי!, וניצחה מתחרים אנושיים שזכו בעבר בשעשועון.
בפברואר 2013 הודיעה IBM על שימוש מסחרי ראשון במערכת, בהחלטות בנושא הטיפול בחולי סרטן הריאה במרכז הסרטן ממוריאל סלואן קטרינג בניו יורק.
מאפיינים

המערכת מבוססת על שילוב טכניקות מתחומים שונים כגון: עיבוד שפה טבעית, למידת מכונה, ייצוג ידע, אחזור מידע והסקה אוטומטית. הידע של מערכת ווטסון מבוסס על עיבוד מקדים של מאות מיליוני דפים באינטרנט. במהלך תחרות ג'פרדי! המערכת לא חוברה לאינטרנט ועדיין הצליחה לענות על מרבית השאלות בהצלחה.
במרוצת השנים המערכת השתכללה, ושירותיה זמינים כחלק משירותי מחשוב ענן של IBM. המערכת נכתבה בשפות תכנות אחדות, בהן ג'אווה, C++ ופרולוג, ורצה על מערכת הפעלה מבוססת לינוקס (SUSE Linux Enterprise) תוך שימוש בהאדופ לשם תמיכה בחישוב מבוזר.
חומרת המערכת כוללת 90 שרתי IBM Power 750, שבהם 2,880 מעבדים מסדרת POWER7 (אנ') של IBM, ו-זיכרון של 16 טרה-בייט. המערכת מסוגלת להגיע לביצועים של עד 80 טרה פלופס.
בסיס הנתונים של המערכת נגזר מאנציקלופדיות, מילונים, אגרונים, חדשות וספרות.
יישומים של המערכת

למערכת ישנם מספר יישומים בתחום הרפואי:
סיוע לאונקולוגים בהתאמת תרופה לחולה
סיוע לרדיולוגים בפענוח בדיקות דימות
סיוע לחברות תרופות בגילוי מוקדם של יעילות תרופות ותופעות לוואי
סיוע בתחום רפואה מותאמת אישית, כגון: ניתוח מידע גנטי בתהליך הריצוף של מבנים גנטיים מלאים
סיוע לממשלות בהבנת הצרכים של הציבור בנוגע לבריאות והזדקנות
מעקב אחר הטיפול בנשים בהיריון ולוודא שהמטופלות מופנות לכל הבדיקות הרלוונטיות והקריטיות להתפתחות העובר
עם היישומים הנוספים של המערכת נמנים:
איתור איומי אבטחת מידע וסייבר
סיוע במחקר ובניית מודלים בתחום האינטרנט של הדברים
סיוע ביצירת מתכונים המבוססים על טעמים ייחודיים
סיוע למורים ולמנהלים באמצעות מעקב אחר התקדמות התלמידים/העובדים, ומתן המלצות ללמידה מותאמת אישית
ניתוח קמפיינים שיווקיים
אכיפת רגולציה בנקאית וסיוע במניעת פשיעה פיננסית
ניתוח שירות במוקדי חירום לצורך שיפור המענה לקריאות
הפיכת מידע לתובנות בעלות חשיבות מבצעית.
הערות שוליים

↑  "DeepQA Project: FAQ". IBM.
↑  "IBM Research: Dave Ferrucci at Computer History Museum - How It All Began and What's Next". IBM Research. 2011-12-01.
↑  מרכוס דו סוטוי, תוכנת היצירתיות - איך לומדת הבינה המלאכותית לכתוב, לצייר ולחשוב, תרגמה: מיכל קירזנר-אפלבוים, ספרי עליית הגג וידיעות ספרים, 2022, עמ' 301–308
↑  Upbin, Bruce (8 בפברואר 2013). "IBM's Watson Gets Its First Piece Of Business In Healthcare". Forbes. ארכיון מ-18 בספטמבר 2017. {{cite web}}:  (עזרה)
↑  Takahashi, Dean (17 בפברואר 2011). "IBM researcher explains what Watson gets right and wrong". VentureBeat. ארכיון מ-18 בפברואר 2011. נבדק ב-18 בפברואר 2011. {{cite web}}:  (עזרה)
↑  Novell (2 בפברואר 2011). "Watson Supercomputer to Compete on 'Jeopardy!' – Powered by SUSE Linux Enterprise Server on IBM POWER7". The Wall Street Journal. אורכב מ-המקור ב-21 באפריל 2011. נבדק ב-21 בפברואר 2011. {{cite web}}:  (עזרה)
↑  "Is Watson the smartest machine on earth?". Computer Science and Electrical Engineering Department, University of Maryland Baltimore County. 10 בפברואר 2011. ארכיון מ-27 בספטמבר 2011. {{cite web}}:  (עזרה)
↑  רפאל קאהאן, IBM מאמנת את ווטסון למלחמה בהאקרים, באתר כלכליסט, 16 במאי 2016
| עוזרים וירטואליים |
| --- | --- | --- |
| פעילים | אליסה • אמזון אלכסה • Bixby • ווטסון • סירי • מייקרופט • Voice Mate • ‏AliGenie • ‏Braina • ‏Celia • ‏Clova • ‏Maluuba (אנ') • ‏Xiaoice (אנ') |  |
| הופסקו | BlackBerry Assistant‏ • מיקרוסופט קורטנה • Google Now‏ • M‏ • Microsoft Agent‏ • Microsoft Bob‏ • Microsoft Voice Command‏ • Ms. Dewey‏ • Mya‏ • Mycroft‏ • Office Assistant (קליפי) • S Voice‏ • Speaktoit Assistant‏ • Tafiti‏ • Vlingo |  |
ארכיטקטורת DeepQA של ווטסון
הר כרמל (אונייה)

| --- | --- |
א/ק "הר כרמל"
א/ק "הר כרמל"
 תיאור כללי
 סוג אונייה:  אונייה מעורבת לנוסעים ומשא
 דגל הצי:  
 חברת ספנות:  לויד ימי ארץ ישראלי
 ציוני דרך עיקריים
 מספנה:  Burmeister & Wain, קופנהגן
 הושקה:  1907
 אחריתה:  נשרפה בנמל קונסטנצה
 מידות
 תפוסה:  2,468 טון
 מעמס:  5,400 טון
 אורך:  106 מטר
 רוחב:  12.5 מטר
 שוקע:  6.63 מטר
 נתונים טכניים
 מהירות:  13 קשר
 הנעה:  מנוע קיטור תלת-דרגתי, 3 צילינדרים, הספק בלימה 281 כוחות סוס
א/ק "הר כרמל", מקודם "פרוגרסו" (Progresso), נרכשה באיטליה על ידי חברת הספנות לויד ימי ארץ ישראלי ב-8 במאי 1935 כחלק מעסקת ההקמה של החברה. האונייה נרכשה מהשותף האיטלקי איגנציו מסינה, שמכר לה גם את האונייה "הר ציון" והייתה השנייה בצי החברה.
"הר כרמל" הייתה אונייה מעורבת להובלת נוסעים ומשא. היא הייתה רשומה בנמל חיפה, ומספרה במרשם האוניות המנדטורי היה "א/ק 2".
זמן קצר לאחר רישומה החליטו שלטונות המנדט לאכוף את תקנה מספר 917 מה-16 בדצמבר 1927, המחייבת כלי שיט הרשומים בפלשתינה להניף את דגל צי הסוחר של פלשתינה תחת המנדט הבריטי, ו"הר כרמל" הפליגה תחת דגל זה. ב-5 בינואר 1938, בזמן עגינתה בנמל קונסטנצה שברומניה, פרצה באונייה דליקה והיא נשרפה. במקומה רכשה החברה אונייה אחרת, את "מרים".